[φοινιξ] ανδραγορας φοινικος. επικτητα γρ[ι]ννου. κρατησιλοχος φοινικος. επι εφορων των συν φοιβοτελει ταδε διεθετο νοουσα και φρονουσα επικτητα γριννου μετα κυριου υπερειδους του θρασυλεοντος συνευαρεστουσας και τας θυγατρος [ε]πιτελειας τας φοινικος ειη μεν μοι υγιαινουσαι και σωιζομεναι τα ιδια διοικεν ει δε τι κα γενηται περι με των ανθρωπινων απολειπω κατα ταν γεγενημεναν μοι υπο του ανδρος φοινικος εντολαν του και κατασκευαξαμενου το μουσειον υπερ του μεταλλαχοτος αμων υιου κρατησιλοχου και αγαγοντος τα ζωια και τος ανδριαντας εαυτου τε και κρατησιλοχου και τα ηρωια και ενευξαμενου ωστε κατασκευαξαι με το μουσειον και θεμεν τας τε μουσας και τος ανδριαντας και τα ηρωια μετα δε δυο ετη του απολελειμμενου ετι μου υιου ανδραγορα μεταλλασσοντος τον βιον και εντειλαμενου επιτελη με ποιησαι ταν του πατρος αυτου φοινικος εντολαν και θεμεν και υπερ αυτου ως και υπερ του πατρος και του αδελφου τον τε ανδριαντα και το ηρωιον και συναγαγεν κοινον ανδρειου των συγγενων και δομεν τωι κοινωι του ανδρειου δραχμας τρισχιλιας ποθοδον αφ ου συναχθησουντι επιτετελεκεια ουν και εστακεια παντα κατα τας εκεινων εντολας και το κοινειον συναγαγοχεια των συγγενων ων και τα ονοματα υπογεγραπται ωστε συναγεσθαι το κοινον εν τωι μουσειωι διδωμι δραχμας τρισχιλιας τωι προδεδηλωμενωι κοινωι του ανδρειου των συγγενων ωστε οφειλεσθαι αυτας επι τοις υπαρχουσι μοι αυτοκτητοις χωριοις τοις εμ μελαιναι[ς ------------ κλα]ρονομων κα[ι --------------]χου απολειπω δε το μουσειον [και το τεμενος] των ηρωιων ται θυγατρι μου ε[πιτελειαι ωσ]τε παραλαβουσαν αυταν και τα[ν ποθοδον των] αλλων μοι υπαρχοντων τελεν κα[θ εκασ]τον ετος εμ μηνι ελευσυνιωι δραχμα[ς δια]κοσιας δεκα τωι κοινωι του ανδρειου [ου συν]αγαγοχα των συγγενων. μη εχετω [δε εξου]σιαν μηθεις μητε αποδοσθαι το μουσειον [μη]τε το τεμενος των ηρωιων μηδε των αγαλματων των εν τωι μουσειωι μηδε των εν τωι τεμενει των ηρωιων μηθεν μητε καταθεμεν μητε διαλλαξασθαι μητε εξαλλοτριωσαι τροπωι μηθενι μηδε παρευρεσει μηδεμιαι μηδε ενοικοδομησαι εν τωι τεμενει μηθεν ει κα μη τις στοαν οικοδομησαι προαιρειται μηδε χρησαι το μουσειον μηθενι ει κα μη τις των εξ επιτελειας γαμον ποιη ει δε μη κωλυεσθω υπο του κοινου και κυριον εστω το κοινον κωλυον τον τουτων τι ποιουντα. μη εχετω δε εξουσιαν μηδε εξενεγκαι των εν τωι μουσειωι οντων μηθεν ει δε μη κωλυεσθω υπο του κοινου των συγγενων και κυριον εστω κωλυον. ταν δε ιερατειαν ταν μουσαν και των ηρωιων εχετω ο τας θυγατρος μου υιος ανδραγορας ει δε τι κα παθη ουτος αει ο πρεσβυτατος εκ του γενους του επιτελειας. ο δε ανδρειος των συγγενων συναγεσθω εν τωι μουσειωι καθ εκαστον ετος εμ μηνι δελφινιωι λαμβανων παρα των διαδοχων μου τας διακοσιας δεκα δραχμας αμερας τρεις αποδειξας επιμηνιος εξ αυτων και θυετω ται μεν εννεακαιδεκαται ταις μουσαις ται δε εικαδι τοις ηρωσιν φοινικι και επικτηται ται δε αμφεικαδι κρατησιλοχωι και ανδραγοραι ει δε κα μη αποδωι επιτελεια [ε]ι οι κλαρονομοι αυτας εν τωι ελευσυνιωι μηνι τωι ανδρειωι των συγγενων τας διακοσιας δεκα δραχμας εστω α καρπεια των προδεδη[λ]ωμενων χωριων των εμ μελαιναις του κοινο[υ] του ανδρειου των συγγενων ποτι τας διακοσι[α]ς δραχμας ει δε κα προαιρωνται ταν ασφαλειαν [δ]ομεν οι διαδοχοι μευ τωι κοινωι του ανδρειου ταν τρισχιλιαν δραχμαν και ες αλλα χωρια εξουσιαν εχοντων διδοντες ασφαλεις τας υποθηκας. των δε συγγενων ων συναγαγοχα ονοματα εστι τα υπογεγραμμενα υπερειδης θρασυλεοντος αντισθενης ισοκλευς κατα δε [υι]οθεσι[α]ν γριννου αριστοδαμος ισοκλευς τιμησιος πραξι[τ]ελους ευαγορας προκλειδα προκλειδας ευ[α]γορα καρτιδαμας προκλειδα αγνοσθενης καρτιδαμα προκλειδας αλκιμεδοντος βωλακρατης αγ[λ]ωσθενους αρχινικος γοργωπα σταρτοφος βω[λ]ακρατους γοργωπας αρχινικου γοργωπας εχε[σ]τρατου γοργωπας καρτιδαμα αγαθοστρατος [κρ]ατησιλοχου μολλις πολυμηδευς καρτιδαμας κα[ι] κρατησιλοχος και διων και δωροκλε[ι]δας οι αγαθοστρατου ιμερτος ιμερο[φ]ωντος κριτος τεισανορος πολυνικος κ[αι] ευαγορας οι σωτελους. πορευεσθωσ[αν] δε και αι τουτοις συνοικουσαι γυναικες και τα [τε]κνα αυτων τα μεν θηλεια εως κα η υπο τον πα[τ]ερα τα δε αρσενα και εν αλικιαι γενομενα και τα εκ τουτων κατα τα αυτα πορευεσθων δε και αι επικλαροι και οι συνοικουντες αυταις και τα εκ τα[υ]ταν τεκνα κατα τα αυτα τοις προγεγραμμενοις πορευεσθω δε και α ομωνυμος μου επικτητα και α θυγατηρ μου επιτελεια και αι γοργωπα θυ[γ]ατερες μνασω και αινησιππα και αι θρασυλεοντος θυγατερες βασιλοδικα και τελεσιππ[α] και καλλιδικα α ισοκλευς και οι ταυταις συνοι[κ]ουντες πορευεσθω δε και α αρισταρχου θυγατηρ επιτελεια και τα εκ ταυταν τεκνα. μαρτυρες χαρ---------- ευαγορας προκλει[δα] αντισθενης [ισοκλευς κατα δε υιοθεσιαν γριννου]. επι εφορων των συν ιμερτωι διοσθυου επειδη επικτητα γριννου μετα κυριου του τας θυγατρος ανδρος υπερειδους του θρασυλεοντος συνευαρεστουσας και τας θυγατρος αυτας επιτελειας επιδεδωκε ες θυσιαν ταις μουσαις και τοις ηρωσι και ες ανδρειου των συγγενων συναγωγαν κατα διαθηκαν δραχμας τρισχιλιας ες ας και λαμβανεν καθ εκαστον ετος παρα των διαδοχων αυτας δραχμας διακοσιας δεκα ωστε γινεσθαι ταν συναγωγαν επ αμερας τρεις εν τωι μουσειωι ωι αυτα κατεσκευωκε υπερ τε του ανδρος αυτας φοινικος και αυτας και των υ[ιων] κρατησιλοχου και ανδραγορα και θυεν το[ν με]ν ταν πραταν επιμηνιευοντα ταις μουσαι[ς το]ν δε ταν δευτεραν τοις ηρωσι φοινικι και [επικ]τηται τον δε ταν τριταν τοις ηρωσι κρατ[ησ]ιλοχωι και ανδραγοραι αγαθαι τυχαι δεδοχθαι ταν τε επαγγελιαν αποδεξασθαι αυτας και ποιεισθαι ταν συναγωγαν απο του πρατου αλειμματος και επιχεισθαι παντας απο δειπνου επι το πρατον ποτειριον ταν τε μουσαν και φοινικος και επικτητας και κρατησιλοχου και ανδραγορα ταν δε συναγωγαν του ανδρειου των συγγενων γινεσθαι εμ μηνι δελφινιωι εν τωι μουσειωι καθ εκαστον ετος αμερας τρεις και λειτουργεν απαξ ανα πρεσβυτατα δωρεαν παντας ομοιως δε και τος εκ τουτων γενομενος και παραγινομενος ες το κοινειον λειτουργεν γενομενος εκ των εφηβων ταν πραταν επιμηνιειαν δωρεαν. παρεξουντι δε οι δωρεαν επιμηνιευομες οινον ξενικον ικανον δοκιμον εως τριων πινοντων στεφανος μουσικον μυρον ει δε κα τις μη επιμηνιευσηι κατα τα γεγραμμενα αποτεισατω τωι κοινωι δραχμας εκατον και πρασσεσθω υπο του [κατα]τυγχανοντος αρτυτηρος κατα [τος] νομος και μη μετεχετω του κοινου ες ο [κα εκ]τειση. επι δε ταυτα τα ετη ταν πιπτο[υσαν] ποθοδον τωι κοινωι ο κατατυγχανω[ν] α[ρτυ]τηρ πραξας αποδιδοτω επι συλλογον και εγδανειζεσθω υπο των αιρεθεντων εγ[δ]ανεισταν επι υποθηκαις εγγαιοις αξιοχρεοις χωρι του αφαιρουμενου ες τας θυσια[ς] ταις τε μουσαις και τοις ηρωσι κατα ταν δι[α]θηκαν αφαιρουντων δε και συλλογευτικον μη πλειον δραχμαν δεκαπεντε. ει δε κα [εγ] δωρεας επιμηνιοι μηκετ ωντι δεξουν[ται] κατα το εξαν ανα πρεσβυτατα παντες οι [π]αραγινομενοι καθως γεγραπται και τος δω[ρ]εαν δεχομενος και λαμψουνται παρα του αρτυτηρος δραχμας πεντηκοντα προ του ταν συνοδον ημεν προ αμεραν δεκα ει δε κα [μ]η δεξηται λαβων αποτεισατω δραχμας [ε]κατον πεντηκοντα και πραξατω αυτον [ο] αρτυτηρ και ενεχυραστος [ε]στω αυτωι [κ]ατα τος νομος ες ο δε κα εκτειση μη μετ[ε]χετω του κοινου. επιμ[η]νιευσατω δε κατ αυτον ο αρτυτηρ και κομισασθω απο ταν ποθοδων πρατος. το δε δειπνον γινεσθω [ω]ς κα δοξει τωι κοινωι και αφ οσου κα δο[ξ]ει. ο δε αρτυτηρ ει κα μη εξοδιαξει τοις ε[π]ιμηνιοις κατα τα γεγραμμενα ο μεν επιμ[η]νιος παντως δεχεσθω και θυετω ταν ε[π]ιβαλλουσαν αυτωι θυσιαν ο δε αρτυτηρ ωι κα μη εξοδιαξει επιμηνιωι οφειλετω δρα[χ]μας εκατον πεντηκοντα και α πραξις εσ[τ]ω τωι μη λαβοντι κατα του αρτυτηρος κατ [ε]νεχυρασιαν κατα τος νομος και μη μετεχ[ετ]ω του κοινου ες ο κα εκτειση θυετω δε ο [με]ν ταν πραταν επιμηνιευων αμεραν ταις [μο]υσαις ιερειον και ιερα ελλυτας εκ πυρω[ν χο]ινικων πεντε και τυρου καπυρου στατηρος παρεξει δε και στεφα[νο]ς τοις θεοις και τα λοιπα τα ποτι ταν θυσι[αν π]αντα απο δε τουτων καρπωσει τοις θεο[ις τ]α τε εκ του ιερειου νενομισμενα ιερα και ε[λλυ]ταν. ο δε ταν δευτεραν τοις ηρωσι φοινικ[ι κ]αι επικτηται ιερειον και ιερα ελλυτας εκ π[υ]ρων χοινικων πεντε και τυρου καπυρου στ[α]τηρος παρεξει δε και στεφανος τοις ηρωσ[ι] και τα λοιπα τα ποτι ταν θυσιαν παντα και καρ[π]ωσει τα τε εκ του ιερειου νομιζομενα ιερα κ[α]ι ελλυταν και αρτον και παρακα και οψαρια τ[ρι]α ο δε ταν τριταν θυσει τοις ηρεσι κρατησι[λο]χωι και ανδραγοραι κατα τα αυτα καθ α γεγρ[απ]ται θυεν φοινικ[ι] και επικτηται οι δε επιμην[ιοι] οι θυοντες τας θυσιας ταυτας αποδωσο[υ]ντι τωι κοινωι τος τε [ε]λλυτας παντας κ[α]ι των σπλαγχνων τα ημιση τα δε λοιπα [ε]ξουντι αυτοι ο δε αρτυτηρ διελει τα ιερα τ[ο]ις παρουσι. ει δε κα η επιμηνιεια δωρεαν πω[λ]ειτω ο επισσοφος οστις θυσει τας θυσιας [τ]αυτας κατα τα γεγραμμενα οσα δε κα απ[ο]δωται ο αρτυτηρ εξοδιαζετω. αιρεισθω δ[ε] το κοινον και επισσοφον ο δε αιρεθεις συναγ[ε]τω συλλογον καθ ενιαυτον εν ται δευτερ[αι] αμεραι και προνοεισθω παντων των κατα το κοινον οπως διοικηται τα γεγραμμενα εν τε ται διαθηκαι και τωι νομωι και εγγραφετω τος τε επιμηνιος και τον αρτυτηρα ανα [π]ρεσβυτατα και επισσοφον και εγδανειστας και ει κα τις μη επιμηνιευσει οφειλοντα τ[ε ε]κ του νομου επιτιμον και ει τι κα αλλο αυτω[ι επ]ιβαλλει εγγραφεν κατα τον νομον ει ταν [δι]αθηκαν και τα δοξαντα τωι κοινωι. γραφετω δε και ταν εσοδον και εξοδον ταν γινομενα[ν επ] αυτου και ει τι κα αλλο οφειλειται τωι κοιν[ωι]. ει δε κα μη ποει τα ποτιτεταγμενα οφειλ[ετ]ω τωι κοινωι δραχμας τριακοσιας και του κοινου μη μετεχετω ες ο κα εκτειση και πρακτος εστω υπο των αιρεθεντων ανδρων υπο του κοινου κατ ενεχυρασιαν κατα τος νομος. ο δε αρτυτηρ ο αιρεθεις πραξει τα οφειλομενα τωι κοινωι κατα τε ταν διαθηκαν και τα λοιπα παντα τα παραγραφεντα αυτωι υπο του επισσοφου και εξοδιαξει τοις τε επιμηνιοις τα γεγραμμενα εν τοις νομοις και το συλλογευτικον και τα ες τας θυσιας οκα κα μη ωντι πραται και ει τι κα αλλο δοξει τωι κοινωι τα δε λοιπα αποδωσει επι συλλογον. ει δε κα μη εξοδιαξει τι των γεγραμμενων ει τα περισσα χρηματα μη αποδω επι συλλογον οφειλετω ο κα τουτων μη ποησει διπλουν τωι κοινωι το χρημα και εγγραφετω αυτον ο επισσοφος ες τα του κοινου γραμματα ο κα μη ποησει τουτων οφειλοντα διπλουν και του κοινου στερεσθω ες ο κα εκτεισει και πρακτος εστω υπο των αιρεθεντων ανδρων απο ενεχυρασιας κατα τος νομος τοις δε επιμηνιοις ει κα μη εξοδιαξει εστω κατ αυτου τα γεγραμμενα εν τωι νομωι. οπως δε παντα διοικειται κατα τε ταν διαθηκαν και τον νομον και τα δοξαντα τωι κοινωι δυνατως ες παντα τον χρονον αιρεισθω το κοινον ει κα τινες μη ποιωντι τα κατα τον νομον ει ταν διαθηκαν ει τα δοξαντα ανδρας οσος κα δοξει οιτινες παντα πραξουντι καθοτι κα δοξει τωι κοινωι και εγγραφετω και ταν τουτων αιρεσιν ο επισσοφος ει δε κα ο επισσοφος μη προαιρειται εγγραφεν παραχρημα το κοινον απο[δειχθη]τω ανδρα τον εγγραψουντα ο δε αιρεθεις γραφετω παντα τα δοξαντα τωι κοινωι α δε κα δοξει τοις πλειοσι του κοινου ταυτα κυρια εστω πλ[α]ν υπερ διαλυσεως υπερ δε τουτου μη εχετω εξουσιαν μηθεις μητε ειπαι μητε γραψαι ως δεειση διαλυσαι το κοινον ει τας θυσιας τας προγεγραμμενας ει των του κοινου τι κακωσαι η διελεσθαι η του αρχαιου τι καταχρησασθαι ει δε τις κα η ειπει η γραψει το τε ρηθεν η γραφεν ακυρον εστω και ο ειπας η γραψας στερεσθω του κοινου και οφειλ[ε]τω αυτωι δραχμας πεντακοσιας και πρακτος εστω και απο ενεχυρασιας κατα τος νομος υπο του χρηζοντος των συγγενων. οπως δε επισσοφος τε αποδειχθη και ο αιρεθεις εγγραφει παντα τα κατα τον νομον συναχθητω συλλογος επι εφορων των συν ιμερτωι μηνος διοσθυου δεκαται και αιρεθητω επισσοφος ουτος δε εγγραφετω τα τε κατα τον νομον παντα προνοειθητω δε και οπως ο νομος αναγραφη και α διαθηκα ες τε ταν υποβασιν των αγαλματων των εν τωι μουσειωι και ες δελτον ξυλογραφηθει κατασκευωθη δε και γλωσσοκομον ες ο εμβαλουμες τα του κοινου γραμματα και οπως αιρεθει ανηρ γραμματοφυλαξ οστις παραλαβων δια λοι[π]ου παρα του επισσοφου ταν τε δελτον εχουσαν τον νομον και ταν διαθηκαν εξυλογραφημεναν και το γλωσσοκομον και τα εν αυτωι βυβλια φυλαξει ες ο κα δοξει τωι κοινωι και οισει επι τος συλλογος ει δε κα αλλον εληται το κοινον γραμματοφυλακα αποδωσει τωι αιρεθεντι μετ αυτον εν συλλογωι δι απολογου.
Thera — ca. 210-195 BC
 ca. 210-195 BC